Ge re be re le kopanong, ke ile ka gopola gore ke be ke le khonsateng ya mmino wa rock lefelong lona leo ngwageng o fetilego. Phapano yeo ke e bonego e ile ya nkgoma ka garegare. Khonsateng yeo, lefelo leo le be le šilafetše e bile le tletše ka muši wa disekerete. Ba bantši bao ba bego ba tlile khonsateng ba be ba se na bogwera, e bile molaetša wa mmino woo o be o gateletša. Eupša moo kopanong, ke be ke dikologilwe ke batho bao ba thabilego e le ka kgonthe—batho bao ba nkamogetšego ka borutho, gaešita le ge ke be ke ena le nywaga e mentši ke sa ba bone. Lefelo leo le be le hlwekile gomme molaetša woo o bego o fetišwa o be o nea kholofelo. Go bona ditlamorago tše dibotse tša therešo ya Beibele go ile gwa dira gore ke ipotšiše gore ke ka baka la eng ke ile ka e gana!—Jesaya 48:17, 18.